Document ID: 32007R0548

REGULAMENTUL (CE) NR. 548/2007 AL COMISIEI
din 21 mai 2007
de adaptare a anumitor regulamente privind restituirile la export în sectorul fructelor și al legumelor și în sectorul anumitor produse prelucrate pe bază de fructe și legume, ca urmare a aderării Bulgariei și a României la Uniunea Europeană
COMISIA COMUNITĂȚILOR EUROPENE,
având în vedere Tratatul de aderare a Bulgariei și a României,
având în vedere Actul de aderare a Bulgariei și a României, în special articolul 56,
întrucât:
(1)
În unele regulamente ale Comisiei privind restituirile la export în sectorul fructelor și al legumelor și în sectorul anumitor produse prelucrate pe bază de fructe și legume sunt necesare anumite modificări de natură tehnică, în vederea efectuării adaptărilor devenite necesare ca urmare a aderării Bulgariei și a României la Uniunea Europeană.
(2)
Regulamentul (CE) nr. 1429/95 al Comisiei din 23 iunie 1995 privind normele de aplicare pentru restituirile la export în sectorul produselor transformate pe bază de fructe și legume, altele decât cele acordate pentru adaos de zahăr (1) conține anumite mențiuni în toate limbile comunitare. Regulamentul trebuie să conțină mențiunile respective și în limbile bulgară și română.
(3)
Regulamentul (CE) nr. 1591/95 al Comisiei din 30 iunie 1995 de stabilire a normelor de aplicare a restituirilor la export pentru glucoză și sirop de glucoză folosite în anumite produse prelucrate pe bază de fructe și legume (2) conține anumite mențiuni în toate limbile comunitare. Regulamentul trebuie să conțină mențiunile respective și în limbile bulgară și română.
(4)
Regulamentul (CE) nr. 2315/95 al Comisiei din 29 septembrie 1995 de stabilire a normelor de aplicare a restituirilor la export pentru anumite tipuri de zahăr cuprinse în organizarea comună a piețelor în sectorul zahărului, folosite la anumite produse prelucrate pe bază de fructe și legume (3) conține anumite mențiuni în toate limbile comunitare. Regulamentul trebuie să conțină mențiunile respective și în limbile bulgară și română.
(5)
Regulamentul (CE) nr. 1961/2001 al Comisiei din 8 octombrie 2001 de stabilire a normelor de aplicare a Regulamentului (CE) nr. 2200/96 al Consiliului privind restituirile la export pentru fructe și legume (4) conține anumite mențiuni în toate limbile comunitare. Regulamentul trebuie să conțină mențiunile respective și în limbile bulgară și română.
(6)
Prin urmare, Regulamentul (CE) nr. 1429/95, Regulamentul (CE) nr. 1591/95, Regulamentul (CE) nr. 2315/95 și Regulamentul (CE) nr. 1961/2001 trebuie modificate în consecință,
ADOPTĂ PREZENTUL REGULAMENT:
Articolul 1
Regulamentul (CE) nr. 1429/95 se modifică după cum urmează:
1.
La articolul 3, alineatul (3) se înlocuiește cu următorul text:
„(3) Căsuța 22 din certificat conține una dintre mențiunile enumerate în anexă.”
2.
Textul din anexa I la prezentul regulament se adaugă sub formă de anexă.
Articolul 2
Regulamentul (CE) nr. 1591/95 se modifică după cum urmează:
1.
La articolul 2, al doilea paragraf se înlocuiește cu următorul text:
„Cu toate acestea, în scopul aplicării prezentului regulament, căsuța 20 din cererea de licență și din licență cuprinde una dintre mențiunile enumerate în anexă.”;
2.
Textul din anexa II la prezentul regulament se adaugă sub formă de anexă.
Articolul 3
Regulamentul (CE) nr. 2315/95 se modifică după cum urmează:
1.
La articolul 2 alineatul (1), litera (b) se înlocuiește cu următorul text:
„(b)
Căsuța 20 din cererile de acordare a licenței și din licență conține una dintre mențiunile enumerate în anexă.”
2.
Textul din anexa III la prezentul regulament se adaugă sub formă de anexă.
Articolul 4
Regulamentul (CE) nr. 1961/2001 se modifică după cum urmează:
1.
La articolul 3 alineatul (2), primul paragraf se înlocuiește cu următorul text:
„Căsuța 20 din cererile de licență conține cel puțin una dintre mențiunile enumerate în anexa Ia, precum și rata minimă a restituirii cerută de solicitant pentru a putea exporta, exprimată într-un număr întreg, în euro pe tonă de greutate netă.”
2.
Articolul 5 se modifică după cum urmează:
(a)
alineatul (2) se înlocuiește cu următorul text:
„(2) Căsuța 22 din licență cuprinde cel puțin una dintre mențiunile enumerate în anexa Ib.”;
(b)
la alineatul (6), al patrulea paragraf se înlocuiește cu următorul text:
„În cazul în care data de începere a perioadei de valabilitate nu este identică cu data eliberării menționată la primul paragraf, căsuța 22 din licență conține una dintre mențiunile enumerate în anexa Ic.”;
(c)
alineatul (7) se înlocuiește cu următorul text:
„(7) Rata de restituire aplicabilă se indică în căsuța 22 din licență prin introducerea uneia dintre mențiunile enumerate în anexa Id.”
3.
Articolul 6 se modifică după cum urmează:
(a)
alineatul (2) se înlocuiește cu următorul text:
„(2) Cererile de licență trebuie însoțite de o copie a declarației de export pentru produse. Declarația trebuie să conțină cel puțin una dintre mențiunile enumerate în anexa Ie.”;
(b)
alineatul (4) se înlocuiește cu următorul text:
„(4) Căsuța 20 din cererea de acordare de licență și din licență conține cel puțin una dintre mențiunile enumerate în anexa If.”;
(c)
la alineatul (8), primul paragraf se înlocuiește cu următorul text:
„Licențele de export se eliberează în a paisprezecea zi lucrătoare după încheierea perioadei de export pentru această perioadă. Căsuța 22 din licență conține cel puțin una dintre mențiunile enumerate în anexa Ig, împreună cu rata de restituire, stabilită în conformitate cu alineatul (7) primul paragraf, și cantitatea eventual redusă cu procentul prevăzut la alineatul (7) al doilea paragraf.”
4.
Textul din anexa IV la prezentul regulament se introduce sub forma anexelor Ia, Ib, Ic, Id, Ie, If și Ig.
Articolul 5
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 mai 2007.

Labels: 17
3
6
18
15